Kirna mõisas pandi nimi kahes kohas - Rometi talus nr. 1 sulasele Tõnu Eropile naisega ja sulasele Juhan Eropile ning Aasu Tõnu talus nr. 11 Hindrik Eropi perele. Tõnu oli Kohatu mõisapiirkonnas Uuetoa talu nr. 8 kasvandik, tema isa oli Virilepa talu nr. 15 sulane Mats, kes oli vahepeal jooksus olnud ja kelle isa oli 1782. a. revisjoni ajal Kirna mõisapiirkonna peremees Saunja Mart talus nr. 14. Juhan kirjutati 1826. a. Kohatu mõisapiirkonnas Laagre talust nr. 19 ümber  Rometi tallu. Tema isa oli põlluvaht Eerik, kes elas varem Pautsi talus nr. 11 ja 1782. a. revisjoni ajal oli peremees Sarapiku talus nr. 25. Eerik oli arvatavasti Kirna mõisa kunagise kingsepa Hinrik Johanni poeg. Ka Aasu Tõnu talu Hindriku isa oli Sarapiku Eerik. Tõnu sugulus Juhani ja Hindrikuga on väga ebatõenäoline.